ANEXĂ PROIECT DE DECIZIE NR. 3/2014 A COMITETULUI MIXT PENTRU AGRICULTURĂ din... privind modificarea acordului adițional încheiat între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole la Propunerea de DECIZIE A CONSILIULUI privind poziția care urmează să fie adoptată de Uniunea Europeană, în cadrul Comitetului mixt pentru agricultură instituit prin Acordul dintre Comunitatea Europeană și Confederația Elvețiană privind schimburile comerciale cu produse agricole, cu privire la modificarea anexei la acordul adițional încheiat între Comunitatea Europeană, Confederația Elvețiană și Principatul Liechtenstein /* COM/2014/039 final */





EXPUNERE DE MOTIVE 1. CONTEXTUL PROPUNERII Acordul dintre Comunitatea Europeană și Confederația Elvețiană privind comerțul cu produse agricole[1] (denumit în continuare „acordul”) a intrat în vigoare la 1 iunie 2002. Articolul 6 la acord instituie un Comitet mixt pentru agricultură (denumit în continuare „Comitetul”) care este responsabil de gestionarea acordului și asigură buna funcționare a acestuia. Acordul adițional dintre Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole[2] (denumit în continuare „acordul adițional”) a intrat în vigoare la 13 octombrie 2007. În conformitate cu articolul 2 alineatul (2) din acordul adițional, Comitetul mixt pentru agricultură poate să modifice anexa la acordul adițional, în conformitate cu dispozițiile articolelor 6 și 11 din acord. Anexa la acordul adițional trebuie să fie modificată în scopul actualizării datelor de contact ale organismului public competent al Liechtenstein, precum și pentru a lua în considerare modificarea anexei 7 și a anexei 12 la acord. Prin urmare, anexa la acordul adițional ar trebui modificată în consecință, 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Scopul propunerii îl reprezintă simpla modificare a acordului adițional pentru a actualiza datele de contact ale organismului public competent al Liechtenstein, precum și pentru a lua în considerare modificarea anexei 7 și a anexei 12 la acord. Textul deciziei Comitetului mixt a fost elaborat în colaborare cu autoritățile elvețiene. Nu a fost efectuată nicio analiză a evaluării impactului. 3. ELEMENTELE JURIDICE ALE PROPUNERII Decizia are la bază Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9). 2014/0016 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană, în cadrul Comitetului mixt pentru agricultură instituit prin Acordul dintre Comunitatea Europeană și Confederația Elvețiană privind schimburile comerciale cu produse agricole, cu privire la modificarea anexei la acordul adițional încheiat între Comunitatea Europeană, Confederația Elvețiană și Principatul Liechtenstein CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9), având în vedere propunerea Comisiei Europene, întrucât: (1) Acordul dintre Comunitatea Europeană și Confederația Elvețiană privind comerțul cu produse agricole[3] (denumit în continuare „acordul”) a intrat în vigoare la 1 iunie 2002. (2) Articolul 6 la acord instituie un Comitet mixt pentru agricultură (denumit în continuare „Comitetul”) care este responsabil de gestionarea acordului și asigură buna funcționare a acestuia. (3) Acordul adițional dintre Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole[4] (denumit în continuare „acordul adițional”) a intrat în vigoare la 13 octombrie 2007. (4) În conformitate cu articolul 2 alineatul (2) din acordul adițional, Comitetul mixt pentru agricultură poate să modifice anexa la acordul adițional, în conformitate cu dispozițiile articolelor 6 și 11 din acord. (5) Anexa la acordul adițional trebuie să fie modificată în scopul actualizării datelor de contact ale organismului public competent al Liechtenstein, precum și pentru a lua în considerare modificarea anexei 7 și a anexei 12 la acord. Prin urmare, anexa la acordul adițional ar trebui modificată în consecință, (6) Poziția care urmează să fie adoptată de Uniunea Europeană, în cadrul Comitetului ar trebuie să se întemeieze pe proiectul de decizie atașat la prezenta decizie. ADOPTĂ PREZENTA DECIZIE: Articolul 1 Poziția Comunității în cadrul Comitetului mixt pentru agricultură instituit prin articolul 6 din Acordul dintre Comunitatea Europeană și Confederația Elvețiană privind schimburile comerciale cu produse agricole se întemeiază pe proiectul de decizie a Comitetului mixt pentru agricultură anexat la prezenta decizie. Modificările minore aduse acestui proiect de decizie pot fi acceptate de reprezentanții Uniunii în cadrul Comitetului mixt pentru agricultură fără a fi necesară o altă decizie a Consiliului. Articolul 2 Decizia Comitetului mixt pentru agricultură se publică în Jurnalul Oficial al Uniunii Europene. Articolul 3 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, Pentru Consiliu Președintele [1] JO L 114, 30.4.2002, p. 132. [2] JO L 270, 13.10.2007, p. 6. [3] JO L 114, 30.4.2002, p. 132. [4] JO L 270, 13.10.2007, p. 6. ANEXĂ PROIECT DECIZIA NR. 3/2014 A COMITETULUI MIXT PENTRU AGRICULTURĂ din.... privind modificarea acordului adițional încheiat între Comunitatea Europeană, Confederația Elvețiană și Principatul Liechtenstein de extindere a aplicării acordului dintre Comunitatea Europeană și Confederația Elvețiană asupra Principatului Liechtenstein privind comerțul cu produse agricole COMITETUL MIXT PENTRU AGRICULTURĂ, având în vedere acordul adițional încheiat între Comunitatea Europeană, Confederația Elvețiană și Principatul Liechtenstein de extindere a aplicării acordului dintre Comunitatea Europeană și Confederația Elvețiană asupra Principatului Liechtenstein privind comerțul cu produse agricole, în special articolul 2 alineatul (2), având în vedere Acordul dintre Comunitatea Europeană și Confederația Elvețiană privind comerțul cu produse agricole, în special articolul 11, întrucât: (1) Acordul dintre Comunitatea Europeană și Confederația Elvețiană privind comerțul cu produse agricole (denumit în continuare „acordul ”) a intrat în vigoare la 1 iunie 2002. (2) Acordul adițional dintre Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole (denumit în continuare „acordul adițional”) a intrat în vigoare la 13 octombrie 2007. (3) Anexa la acordul adițional ar trebui să fie modificată pentru a actualiza adresa organismului public competent al Liechtenstein în ceea ce privește chestiunile tratate de autoritățile cantonale în materie de agricultură, în scopul de a lua în considerare decizia nr. 1/2012 a Comitetului mixt pentru agricultură cu privire la modificarea anexei 7 (comerțul cu produse viticole) intrată în vigoare la 4 mai 2012 și pentru a completa lista denumirilor de origine și a indicațiilor geografice pentru produse agricole și alimentare originare din Liechtenstein. DECIDE : Articolul 1 Anexa la acordul adițional se modifică după cum urmează: 1. Cel de-al doilea aliniat de sub titlul „Principiul” se înlocuiește după cum urmează: „În cazul în care autorităților cantonale elvețiene le sunt atribuite sarcini, responsabilități sau competențe, acestea revin și organismelor publice competente din Liechtenstein. Pentru chestiunile tratate de autoritățile cantonale din domeniul agriculturii este vorba despre Oficiul pentru mediu, departamentul pentru agricultură («Amt für Umwelt, Abteilung Landwirtschaft»), Dr. Grass-Strasse 12, FL-9490 Vaduz, iar pentru chestiunile tratate de autoritățile cantonale din domeniul veterinar și al alimentației este vorba despre Oficiul pentru inspecția alimentară și probleme veterinare (OAV) («Amt für Lebensmittelkontrolle und Veterinärwesen»), Postplatz 2, FL-9494 Schaan.” 2. Sub rubrica „Anexa 7, Comerțul cu produse viticole”, subtitlul „Produse viticole protejate, originare din Liechtenstein (în sensul articolului 6 din anexa 7)” se înlocuiește după cum urmează: „Produse viticole protejate, originare din Liechtenstein (în sensul articolului 5 din anexa 7)”. 3. Indicația geografică următoare se adaugă la lista de indicații geografice elvețiene protejate în temeiul apendicelui 1 din anexa 12 la acord, a căror arie geografică cuprinde, de asemenea, teritoriului Liechtenstein. „Werdenberger Sauerkäse/Liechtensteiner Sauerkäse/Bloderkäse (DOP)”. Articolul 2 Prezenta decizie intră în vigoare la …2013. Adoptată la …, … . Pentru Comitetul mixt pentru agricultură Șeful delegației Uniunii Europene || Președintele și totodată șef al delegației elvețiene || Secretarul Comitetului Susana MARAZUELA-AZPIROZ || Jacques CHAVAZ || Ioannis VIRVILIS